open-index/open-wikipedia-markdown huggingface dataset:
Medhi Benatia

**Medhi Amine El Mogammed Benatia** (født 1987) er en franskfødt marokkansk fotballspiller som spiller for den qatarske klubben Al-Duhail SC.  

Han spiller også på Marokkos landslag som kaptein.

## Karriere
Han har tidligere spilt for de franske klubbene Marseille, Lorient og Clermont og de italienske klubbene Udinese og Roma. 

### Bayern München
Bayern München kunngjorde 27. august 2014 at laget hadde signert Benatia på en fem-års avtale for en sum på 26 millioner euro.

### Juventus
12. mai 2017 skrev han under på en permanent overgang til Juventus fra Bayern München. Han hadde vært på lån til Juventus i sesongen 2016/17. Kontrakten varer til 30. juni 2020.

Han er født i Courcouronnes i Frankrike og har marokkansk far og algirsk mor.

### Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* A.S. Roma profile
* Lega Serie A profile
Leptobotia

* *[[Leptobotia elongata]]* 
* *[[Leptobotia flavolineata]]* 
* *[[Leptobotia guilinensis]]*
* *[[Leptobotia hengyangensis]]*
* *[[Leptobotia microphthalma]]*
* *[[Leptobotia orientalis]]*
* *[[Leptobotia pellegrini]]*
* *[[Leptobotia posterodorsalis]]*
* *[[Leptobotia punctata]]*
* *[[Leptobotia rubrilabris]]*
* *[[Leptobotia taeniops]]*
* *[[Leptobotia tchangi]]* 
* *[[Leptobotia tientainensis]]* 

***Leptobotia*** er en slekt av smerlinger. De forekommer bare i Kina.

## Litteratur
* 
## Eksterne lenker
*
Industrielle kulturminner i Danmark

**Industrielle kulturminner i Danmark** (**Nasjonale industriminner**) omfatter 25 industrier og industrilokaler med stor historisk arkitektonisk verdi valgt ut som nasjonal dansk kulturarv av Kulturarvsstyrelsen i 2006–2007. Til sammen forteller industriminnene om avgjørende trekk i industriens utvikling og Danmarks forandring til industrisamfunn mellom 1840 og 1970. De nasjonale industriminnene er presentert på Kulturstyrelsens hjemmeside 25fantastiske industrier.

Utpekingen av industriminnene har ingen juridiske konsekvenser for virksomhetene, målet er å understreke betydningen de har hatt for den danske kulturarven og en oppfordring til at man tar hensyn til dette i fremtiden.

## De 25 industriminnene
*Holmen i København
* Mølleådalen med Brede Værk og Raadvad
* Frederiksværk
* Carlsberg med Carlsberg Byen i Valby
*Tasso jernstøberi/Albani Bryggerierne – industriområde i Odense
*Rud. Rasmussens Snedkeri på Nørrebro i København
* Roesukkerfabrikken Lolland
* Andelsmejeriet i Hjedding, nå Hjedding Mejerimuseum i Ølgod, Varde kommune
* Bornholms Råstofindustrier
* Grøns Varepakhus i Holmens Kanal 7, København, tegnet av J.D. Herholdt
* Københavns Vandværk fra 1859 i Studiestræde, København, det første større vannverk i Danmark, utformet av N.S. Nebelong
* Esbjerg Dokhavn og fyrsystem
* Jernbanen mellom København og Korsør, herunder sentralverksteder og funksjonærboliger i Jernbaneterrenget på Vesterbro
* Den Brune og Hvide Kødby ved Halmtorvet i København
* Cathrinesminde teglverk i Sønderborg, nå museum
* Aalborg Portland sementfabrikk stiftet i 1889
* De Danske Spritfabrikker i Ålborg, tegnet av  Alfred Cock-Clausen
* H. C. Ørstedsverket
* De Fem Søstre, siloanlegg i Århus havn, tegnet av arkitekt Hjalmar Kjær,
* Danfoss på Als
* Håndverksbyen i Valby
* Lindøværftet og Munkebo
* NOVO - Novozymes, fabrikkbygning i København tegnet av Arne Jacobsen
* Tekstilbyen Herning
* Coop Danmark i Albertslund

## Referanser
La Violencia

**La violencia** er betegnelsen på et epoke i Colombias historie. I 1948 ble Jorge Eliécer Gaitán myrdet på åpen gate i Bogotá, noe som ledet til nasjonale opptøyer. Dette folkeopprøret (kjent som «el bogotazo») var begynnelsen på «la violencia» («voldsperioden»), en uerklært borgerkrig mellom maktgrupper internt i landet, hvor konservative og liberale for en stor del utryddet hverandre. Bondebefolkningen tok i denne krigen stort sett parti for de liberale i kampen mot sine tradisjonelle fiender, de konservative landeierne. Fra denne perioden stammer grunnlaget for geriljaen som er den eldste i Latin-Amerika. 

I 1953 grep militæret makten for første og eneste gang i Colombias historie. General Gustavo Rojas Pinilla klarte mer eller mindre å bringe borgerkrigen under kontroll med voldsom militær makt. Men i 1957 var han blitt overflødig. De konservative og liberale inngikk en avtale som gikk ut på at de i en periode på 16 år fra 1958 skulle bytte på å ha presidentembetet, og stillingene i statsapparatet skulle fordeles likt mellom dem. Hæren fikk som uavhengig maktfaktor forsvarsdepartementet, og andre partier ble utelukket fra det avtalte maktmonopolet som gikk under navnet Nasjonal Front.
Presidentvalget i Colombia 2014

**Presidentvalget i Colombia 2014** fant sted 25. mai 2014. Juan Manuel Santos ble gjenvalgt som landets president med 51% av stemmene. Han beseiret Óscar Iván Zúñiga i andre valgrunde.
Tarantelltåken

**Tarantelltåken**, også kjent som **30 Doradus** eller **NGC 2070**, er en H&nbsp;II-region i den store magellanske skyen. Opprinnelig trodde man at den var en stjerne, og den fikk betegnelsen *30 Doradus*, men i 1751 oppdaget Nicolas Louis de Lacaille at den var en stjernetåke

Tarantelltåken har en tilsynelatende størrelsesklasse på 8. Avstanden på ca. 49&nbsp;kpc (ca. &nbsp;lysår) tatt i betraktning, er dette et ekstremt luminøst ikke-stjerneobjekt.

## Referanser




## Eksterne lenker
* 

* Hubble-teleskopet: The Tarantula Nebula 
* Det europeiske sørobservatorium: The Tarantula Nebula
NGC 604

**NGC 604** er en ovalformet emisjonståke av lysende hydrogengass, der nye stjerner fødes. NGC 604 ligger i M33s nordøstre arm, det er den dav M33s spiralarmer som lyser klarest.

## Eksterne lenker
*
Andrés Pastrana Arango

**Andrés Pastrana Arango** (født 17. august 1954 i Bogotá) er en  colombiansk advokat, journalist og politiker. Han var landets president fra 1998 til 2002. Hans far Misael Pastrana Borrero var også president i landet, fra 1970 til 1974. Arango var Colombias ambassadør til USA i 2005&ndash;2006.

Pastrana er utdannet jurist fra Rosario Universitet i Bogotá i 1977, og studerte etter det ved «Center for International Affairs» ved Harvard. Tilbake i Colombia grunnla han tidsskriftet *Guión* og nyhetsprogrammet «Noticiero TV Hoy». Han fokuserte særlig på kokain-trafikken i Colombia gjennom sin nyhetsjournalistikk, og vant flere priser for sitt journalistiske arbeid.

Han begynte sin politiske karriere som medlem av byrådet i Bogotá i 1982, og var to perioder der. I 1988 stilte han til valg som borgermester i Bogotá, og under valgkampen ble han kidnappet av Pablo Escobars narkotika-kartell. Han ble satt fri og valgt til borgermester, og var det fram til 1990. I 1991 ble han valgt til senatet i Colombia.

Han stilte til valg til president i 1994, men tapte med knapp margin for Ernesto Samper Pizano i andre runde. Det kom i ettertid fram at Samper hadde mottatt store valgkampbidrag fra et narkotikakartell.

Pastrana prøvde igjen i 1998, og etter å ha kommet på andreplass i første runde annonserte han at han, dersom han ble valgt til president, ville ta initiativ for å møte lederne fra geriljabevegelsen FARC. Om nødvendig ville han dra inn i jungelen for å treffe dem. Dette kan ha vært utslagsgivende for at Pastrana vant valget, siden han nå ble oppfattet som en kandidat som var villig til å ta stor risiko for å finne en fredelig løsning på konflikten som hadde herjet landet i 30 år.

Pastrana holdt sitt løfte, og møtte FARC-lederen Manual Marulanda i jungelen 18 dager etter at han hadde blitt valgt. Formelle fredssamtaler kom i gang, men volden fortsatte likevel og samtalene førte ikke fram. Kritikere mener i ettertid at Pastrana var for ettergivende ovenfor FARC, og framsto som en svak leder. På den andre siden førte Pastranas linje til at FARC mistet popularitet og støtte i befolkningen. Han bygde også opp Colombias militære slagkraft, hæren økte fra 79&nbsp;000 til 140&nbsp;000 mann på de fire årene han var president. Han inngikk også en samarbeidsavtale med USA for å bekjempe narkotikavirksomheten i Colombia.

Han stilte til gjenvalg i 2002, men tapte for Álvaro Uribe Vélez. Han ble utnevnt til ambassadør til USA i 2005, men trakk seg i 2006 i protest mot at Uribe utnevnte hans forgjenger Ernesto Samper til ambassadør til Frankrike. Samper hadde vært beskyldt for å ha tette bånd til narkotikaindustrien, og hadde blant annet fått sitt amerikanske visum inndratt på grunn av dette.

## Referanser
Liste over Danmarks økonomiministre

**Liste over Danmarks økonomiministre** viser medlemmer av Danmarks regjering som har hatt den politiske ledelsen i Økonomiministeriet. Listen inkluderer ikke budsjettministre, ministre for økonomisk samordning, ministre for utenriksøkonomi eller lignende.

## Referanser
H I-region

En **H I-region** er en interstellar sky bestående av nøytral atomær hydrogengass (H I), i tillegg til den omgivende forekomsten av andre gasser og grunnstoffer. Graden av ionisering av en H&nbsp;I-region er svært liten, ca. én partikkel på . Disse regionene er ikke lysende, i tillegg til at de avgir radiosignaler på et emisjonsspekter med en bølgelengde på 21&nbsp;cm (1,420&nbsp;MHz).

Temperaturen i H&nbsp;I-region er ca. , og man anser regionene å være isoterme, med unntak av i nærheten av ekspanderende H&nbsp;II-regioner.

## Referanser


## Litteratur
*
Skapelsens pilarer

**«Skapelsens pilarer»** er et kjent fotografi av verdensrommet. På et foto tatt av Hubble-teleskopet ser man Ørnetåkens tre enorme pilarer av interstellar gass og støv. Bildet er satt sammen av fire kameraer, og ble tatt 1. april 1995. Avstanden fra jorden til Ørnetåken er omtrent  lysår, beliggende i stjernebildet Slangen.

I 2007 analyserte en forskergruppe ledet av Nicolas Flagey ved Institut d'Astrophysique Spatiale i Orsay, Frankrike et bilde av Ørnetåken i infrarødt lys tatt av romteleskopet Spitzer. Bildet viser oppvarmede støvskyer som forskerne antar er et resultat av en supernova for  til  år siden. Skyen ser ut til å bevege seg i retning av «Skapelsens pilarer», og vil antagelig treffe og utslette dem om omtrent  år. Siden de ligger  lysår unna jorden, kan de allerede være forsvunnet, siden lyset fra ødeleggelsen enda ikke har nådd fram til oss.

Andre forskere tviler på at den varme støvskyen er resultat av en supernova-eksplosjon, og at fraværet av sterk radio- og røntgenstråling indikerer at det ikke dreier seg om en supernova.

## Referanser
Al Sheitaat

**Al Sheitaat** er en arabisk stamme i Syria. Den består av om lag 70&nbsp;000 personer, og ledes av sjeik Rafaa Aakla al Raju. Siden juli 2014 har den stått i konflikt med ISIL.

## Referanser
Liste over Danmarks handelsministre

**Liste over Danmarks handelsministre**. Ministeriet for Handel og Søfart ble opprettet i 1908, endret navn til Ministeriet for Handel, Håndværk, Industri og Søfart i 1957, til Industriministeriet i 1979, til Erhversministeriet i 1994, og ble slått sammen med Økonomiministeriet til Økonomi- og Erhvervsministeriet i 2001. I 2011 ble ministeriet delt, så næringssakene fortsatte som Erhvervs- og Vækstministeriet. I 2016 ble navnet endret tilbake til Erhvervsministeriet. Listen inkluderer ikke ministre for økonomisk samordning, ministre for utenriksøkonomi, ministre for utviklingshjelp eller lignende.

## Referanser
Khafaja

**Khafaja** (arabisk: خفاجة, også transkribert **Al Khafaji** eller **Khafaji**) er en av de større arabiske stammer i den arabiske verden. Den er sterkest representert i Irak og Egypt).

## Referanser
Halvdan den snille

**Halvdan den snille** (norrønt: *Hálfdan snjalli*) var en svensk sagnkonge som ifølge sagalitteraturen skal ha levd i det 7. århundre og som var far til Ivar Vidfamne etter hva som fortelles i *[[Hervors saga]]*, *[[Ynglingesagaen]]*, *[[Njåls saga]]* og *[[Hvordan Norge ble bygd]]*. Den genealogiske nedtegnelsen *Hvordan Norge ble bygd* (norrønt: *Hversu Noregr byggdist*) oppgir at Halvdan var sønn av Harald den gamle, hans bestefar var *Valdar den gavmilde* og oldefaren het *Hróarr*, som sannsynligvis er identisk med den Hroðgar som omtales i det gammelengelske diktet *[[Beowulf]]*.

## Hervors saga
Hervors saga gir, som eneste kilde, opplysning om at Halvdans mor het *Hild* (*Hildur*) og var datter av goternes konge Heidrek Ulveham (norrønt: *Heiðrekr Ulfhamr*), sønn av Angantyr Heidreksson som slo hunerne i et legendarisk slag under ledelse av Hlod og Humli.

Sagaen beretter også at Halvdan og Hild hadde sønnen Ivar Vidfamne som angrep kong Ingjald Illråde og som medførte at Ingjald begikk selvmord ved å brenne ned sin egen gård Ræning med hele hirden sin. Etter dette ble Ivar konge i Svitjod (Sverige).

## Ynglingesagaen
Snorre Sturlasons Ynglingesaga nevner at Halvdan hadde en bror Gudrød av Skåne (norrønt: *Guðröðr*) som ble gift med Åsa Ingjaldsdatter, datter av kongen i Svitjod, ynglingen Ingjald Illråde. Åsa Illråde, som hadde arvet sin fars dårlige sinnelag og fikk hans tilnavn, sørget for at Gudrød drepte sin bror Halvdan. Etterpå sørget hun for at også ektemannen Gudrød ble drept. Etter at både faren og farbroren var døde, kom Ivar Vidfamne til Skåne og dro mot gården Ræning i Mälaren der Ingjald Illråde oppholdt seg. Ingjald begikk selvmord ved å tenne på gården, og han selv, datteren Åsa og hele hirden hans brant inne.

Halvdans sønn Ivar Vidfamne la under seg Skåne, og senere utvidet han kongeriket til å også omfatte «*Danevelde, en stor del av Saksland og hele Østrike* (dvs. landene rundt Østersjøen, inkl. Russland) *og femtedelen av England*».

Ivar Vidfamne jaget Ingjalds sønn Olav Tretelgja ut av Skåne. Olav dro til Värmland og ble gift med Solveig, som var datter til Solør-kongen Harald Gulltann. Deres sønn Halvdan Kvitbein brakte Ynglingeætten til Norge og var norsk stamfar for Harald Hårfagre og hans ætt.

## Referanser
Parabotia

se eget avsnitt

***Parabotia*** er en slekt av smerlinger. De fleste artene forekommer bare i Kina, men de finnes fra Amur i nord til det nordlige Vietnam i sør, og også i Japan.

## Arter
* *[[Parabotia banarescui]]* 
* *[[Parabotia bimaculatus]]* 
* *[[Parabotia brevirostris]]* 
* *[[Parabotia curtus]]*
* *[[Parabotia dubius]]* 
* *[[Parabotia fasciatus]]* 
* *[[Parabotia heterocheilus]]* 
* *[[Parabotia kiangsiensis]]* 
* *[[Parabotia lijiangensis]]*
* *[[Parabotia maculosus]]*
* *[[Parabotia mantschuricus]]*
* *[[Parabotia parvus]]*

## Litteratur
* 
## Eksterne lenker
*
Margaret Lindsay Huggins

**Margaret Lindsay Huggins** (født **Margaret Lindsay Murray** 14. august 1848 i Dublin, død 24. mars 1915 i London) var en irsk vitenskapskvinne og astronom. Sammen med ektemannen, William Huggins var hun en pioneer innen feltet spektroskopi, og hun bidro til verket *Atlas of Representative Stellar Spectra* (1899).

## Referanser


## Eksterne lenker
* Obituary - Monthly Notices of the Royal Astronomical Society, 1916, volume 76, pages 278–282.
* Bibliography fra Astronomical Society of the Pacific
Hong Jun

**Hong Jun** (kinesisk: 洪钧, pinyin: *Hóng Jūn*, født 1839 i Suzhou i provinsen Jiangsu i Kina, død 2. oktober 1893 i Beijing) var en kinesisk diplomat og høylærd.

## Liv og virke
Hong Jun avla i 1868 som bestemann den nasjonale kinesiske embedsmannseksamen og ble i 1883 stedfortredende kansler for det keiserlige storsekretariat og stedfortredende minister for Ritene.

Fra 1884 til 1887 var han permittert for å sørge over sin avdøde mor.

Den 23. juni 1887 ble Hong Jun utnevnt til ambassadør til Russland, Tyskland, Østerrike-Ungarn og Nederland. Han tok med seg sin konkubine Sai Jinhua ettersom hans kone ikke ville være med, og tok opp embedssete i Berlin, og ble også akkreditert ved hoffene i Wien, Sankt Petersburg og Den Haag.

Da han ble fornærmet i en kirke, sa Hong Jun at Jesus var en jøde, og dermed hadde svart hår og svarte øyne. Dermed bar deres fornærmelse også en fornærmelse mot en av Jesu frender.

Fra 15. desember 1891 til oktober 1893 var han stedfortredende forsvarsminister og dessuten tilordnet Zongli Yamen.

## Verk
* History of Yuan Yiwen Zhengbu

## Referanser


## Litteratur
* Wan Xianchu (translation: Poon Shuk Wah): «Sai Jinhua.» I: Lee, Lily Xiao Hong and A. D. Stefanowska (editors of entire work). Ho, Clara Wing-chung (The Qing Period Editor). *Biographical Dictionary of Chinese Women* (中國婦女傳記詞典) *The Qing Period, 1844-1911*. M.E. Sharpe, January 1, 1998. , 9780765618276.
* Wang Dewei: *Fin-de-siècle Splendor: Repressed Modernities of Late Qing Fiction, 1849-1911*. Stanford University Press, 1997. , 9780804728454.
* Zhang Wenxian: «Sai Jinhua.» I: Ditmore, Melissa Hope (editor). *Encyclopedia of Prostitution and Sex Work, Volume 2*. Greenwood Publishing Group, January 1, 2006. , 9780313329708.
* Zhou Xun: «Jews in Chinese Culture: Representations and Realities.» I: Gilman, Sander L. and Milton Shain (editors). *Jewries at the Frontier: Accommodation, Identity, Conflict*. University of Illinois Press, January 1, 1999. Start page 224. , 97802520
Nettselskap

Et **nettselskap** er et selskap som eier og driver overføringsnett for elektrisk energi.

Drift av overføringsnett innenfor et geografisk område er et naturlig monopol, da det ikke er samfunnsøkonomisk rasjonelt at flere selskaper bygger ut konkurrerende nett i området. Nettselskapene har dermed monopol på sin virksomhet innenfor sitt område, og virksomheten er derfor gjerne strengt regulert. Eksempelvis er det i Norge et krav om at nettvirksomheten skal skilles fra virksomhet innen kraftproduksjon og -omsetning og at virksomhetene skal være organisert i selvstendige juridiske enheter.

Nettselskaper er gjerne underlagt krav om konsesjon. En lovgivningspakke fra Den europeiske union har stilt ytterligere krav om skille mellom nettselskaper og kraftselskaper.

## Se også
* Liste over norske nettselskap

## Referanser
Hagen (etternavn)

**Hagen** er et vanlig etternavn i Norge. I 2013 hadde  nordmenn etternavnet Hagen.

## Noen kjente personer med etternavn Hagen

* Aksel Hagen (f. 1953), politiker
* Alf van der Hagen (f. 1962), redaktør og forfatter
* Anders Hagen (1921–2005), arkeolog
* Arnt Gudleik Hagen (1928–2007), sivilagronom og politiker
* Birgit Hagen (1912–2004), tekstilkunstner, maler og tegner
* Bjørn Hagen (f. 1960), tidligere skøyteløper
* Carl I. Hagen (f. 1944), politiker
* Edvald Boasson Hagen (f. 1987), sykkelrytter
* Egil Hagen (flere, se pekersiden)
* Eldar Hagen (1918–2009), skiløper og forretningsmann
* Eli Hagen (f. 1947), sekretær og rådgiver
* Else Hagen (1914–2010), billedkunstner
* Erik Hagen (f. 1975), fotballspiller
* Eskil Hagen (f. 1970), kjelkehockeyspiller
* Even Aleksander Hagen (f. 1988), politiker
* Frode Hagen (f. 1974), håndballspiller
* Gudny Hagen (f. 1954), musiker, forfatter og skuespiller
* Gunnar Hagen (1904–1969), friidrettsutøver
* Guren Hagen, (f. 1959), musiker
* Guri B. Hagen (f. 1947), barnebokforfatter
* Guro Kleven Hagen (f. 1994), fiolinist
* Hilde Veslemøy Hagen (f. 1974), klassisk sanger
* Hans Haga (1924–2008), bondelagsleder
* Ingeborg Refling Hagen (1895–1989), forfatter og kulturarbeider
* Johanne Hagen (1860–1942), søndagsskolelærer, mor til Ingeborg Refling Hagen
* Karl Hagen (1886–1974), skytter
* Kim Arne Hagen (f. 1976), musiker og låtskriver
* Kirstin Hagen (f. 1922), misjonær
* Lars Petter Hagen (f. 1975), komponist
* Leif Aage Hagen (1942–2020), forretningsmann
* Magne Hagen (f. 1938), pensjonert offiser
* Odd Christian Hagen (f. 1973), teaterregissør, filmprodusent og tekstforfatter
* Oddbjørn Hagen (1908–1983), langrenns- og kombinertløper
* Oddmund Hagen (f. 1950), forfatter og litteraturkritiker
* Olav Hagen (flere, se pekersiden)
* Paul Ottar Haga (f. 1965), skuespiller 
* Per N. Hagen, (1936–2010), bonde og politiker
* Pål Sverre Valheim Hagen (f. 1980), skuespiller
* Roar Hagen, flere
* Rune Blix Hagen (f. 1951), historiker
* Sigmund Hagen (f. 1976), politiker
* Steffen Hagen (f. 1986), fotballspiller
* Stein Erik Hagen (f. 1956), forretningsmann
* Stein Vegard Hagen (1944–2010), diplomat
* Thoralf Hagen (1887–1979), roer
* Torgeir Hagen (f. 1949), offiser
* Torstein Hagen (f. 1943), skipsreder
* Worm Robert Hagen (f.1946), karateutøver
* Yngvar Hagen (1909–1993), zoolog
* Ørnulf Hagen (f. 1930), høyesterettsadvokat

## Referanser
Bakken

**Bakken** kan referere til flere betydninger:

## Steder
* Bakken (Skien), bydel i Skien
* Bakken (Risør), villa i Risør
* Bakken (Malvik), grend i Malvik kommune
* Ekne#Bakken, grend i Levanger kommune
* Bakken gard, fjellgård i Forsand kommune
* Bakken-formasjonen, en geologisk formasjon i Nord-Amerika

## Personer
* Bakken (etternavn), pekerside til en del kjente personer med etternavn Bakken

## Annet
* Bakk (skip), del av skip
EM i friidrett innendørs 2013 – 60 meter menn

Øvelsen **Menn 60 meter** under EM i friidrett innendørs 2013 ble avholdt 1. mars 2013 kl. 17:00 (runde 1), 2. mars 17.15 (semifinale) og 18.40 (finale) lokal tid.

## Rekorder

## Resultater

### Runde 1
Kvalifikasjon: De fire første (Q) og ellers de fire raskeste utøverne (q) gikk videre til semifinalene.

### Semifinaler
Kvalifikasjon: De fire første 4 (Q) i hver semifinale gikk videre til finalen.

### Finale

Finalen ble avholdt kl. 18.40.

## Referanser
Mifkedet Zro’a HaYabasha

**Mifkedet Zro'a HaYabasha** (hebraisk זְרוֹעַ הַיַבָּשָׁה, på folkemunne kjent som **Mazi**) er det israelske forsvarets bakkestyrker, organisert siden 1998 som en kommando direkte under forsvarssjefen. Bakkestyrkene består av 133&nbsp;000 aktive soldater og 380&nbsp;000 reservister.

## Organisasjon
Zro'a HaYabasha er organisert i fem korps:
* infanterikorps
* panserkorps
* artillerikorps
* ingeniørkorps
* etterretningskorps
De to første er klassifisert som manøverkorps, og de tre neste som støttekorps. I tillegg har bakkekommandoen fire stabsavdelinger.
En enkel sang

**«En enkel sang»** er en norsk sang. Melodien ble skrevet av Frode Thingnæs og teksten ble skrevet av Johnny Sareussen. Den var ett av bidragene til Melodi Grand Prix 1975, den norske uttagingen til Eurovision Song Contest 1975 i Stockholm i Sverige.

Sangen ble framført på norsk av Øystein Sunde med lite orkester og så på nytt av Benny Borg med stort orkester. Den endte på en tredjeplass med 30 poeng.

## Innspilling
*Benny Borg. Utgitt på singlen Polydor 2052&nbsp;111 i 1975. Produsent: Johnny Sareussen.

## Referanser
Føie

**Føie** er et norsk interkommunalt nettselskap som har konsesjon fra Norges vassdrags- og energidirektorat til å eie og drive overføringsnett for elektrisk energi i Hallingdal, Hemsedal, Ringerike og tidligere Nore kommune. Føie eies av Ringerike, Flå, Gol, Hemsedal, Hol, Nesbyen og Ål kommuner og har hovedkontor på Geilo.

Selskapets vedtektsfestede formål er å arbeide for en sikker, økonomisk og rasjonell overføring av elektrisk kraft i konsesjonsområdet, og for en god energihusholdning både i eget nett og hos kunder. Det innehar også rollen som Det lokale elektrisitetstilsyn.

Hallingdal Kraftnett startet sin virksomhet som aksjeselskap 1. januar 1995 og har omkring 70 ansatte.

I 2024 fusjonerte Hallingdal Kraftnett og Hemsil Nett med Føie. Tidligere Føie og Hemsil Nett opphørte, og Hallingdal Kraftnett byttet navn til Føie.

## Referanser


## Eksterne lenker
*
Ingrid Brekke

**Ingrid Brekke** (født 22. juni 1969 i Trondheim) er en norsk journalist og forfatter. Siden 2000 har hun arbeidet i *[[Aftenposten]]*, i noen år som kulturjournalist og anmelder, senere i utenriksavdelingen. Hun var avisens korrespondent i Berlin fra 2010 til 2012. Høsten 2014 kom hun med boken *Da øst ble vest. Livet i Europa etter kommunismens fall* (Kagge Forlag). Sommeren 2016 utgav hun den første norskspråklige biografien om Tysklands forbundskansler, Angela Merkel. I 2017 mottok Willy Brandt-pris.

Ingrid Brekke har tidligere blant annet vært kulturredaktør i *[[Klassekampen]]* og redaktør i studentavisene *[[Universitas (avis)|Universitas]]* og *[[Under Dusken]]*.

## Bibliografi
*  *Da øst ble vest. Livet i Europa etter kommunismens fall* (Kagge Forlag) ISBN 9788248914945
*  *Angela Merkel - et europeisk drama* Kagge forlag 2016 ISBN 9788248919056
*  *Polen. Aske og diamanter* (Humanist forlag) 
* 2022 *De knuste hjerters land: et innblikk i tysk politikk* (Humanist forlag) ISBN 9788282822350

## Referanser


## Kilder
* Presentasjon av Ingrid Brekke i Forfatterkatalogen på Forfattersentrums nettsider

## Eksterne lenker
*
Hvitgumptanagar

**Hvitgumptanagar** (*Cypsnagra hirundinacea*) er en spurvefugl og den eneste arten i slekten *Cypsnagra* i familien tanagarer.

## Underarter og Utbredelse
Det er beskrevet to underarter av hvitgumptanagar:
* *Cypsnagra hirundinacea pallidigula* (Hellmayr, 1907) – forekommer i det Surinam og fra det sentrale Brasil til det nordøstlige Bolivia.
* *Cypsnagra hirundinacea hirundinacea* (Lesson, 1831) – forekommer fra det østlige Bolivia til det nordøstlige Paraguay og det sørlige Brasil.

## Referanser


## Eksterne lenker
* 
* 
* 
* Birdlife Species Factsheet: ''Cypsnagra hirundinacea''. Besøkt 2014-08-17.
* IBC - The Internet Bird Collection: ''Cypsnagra hirundinacea''. Besøkt 2014-08-17.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-08-17.
* Hvitgumptanagar fotogalleri VIREO. Besøkt 2014-08-17.
Sinibotia

* *[[Sinibotia longiventralis]]* 
* *[[Sinibotia pulchra]]*
* *[[Sinibotia reevesae]]*
* *[[Sinibotia robusta]]*
* *[[Sinibotia superciliaris]]*
* *[[Sinibotia zebra]]*

***Sinibotia*** er en slekt av smerlinger. De forekommer bare i Sør-Kina.

*[[Sinibotia zebra]]* ble inntil 2008 regnet til slekten *[[Leptobotia]]*.

## Litteratur
* 
* 
## Eksterne lenker
*
Tensio

**Tensio AS** (stiftet 30. april 2019 som *Nettholding AS*) er Norges nest største nettselskap etter Elvia, som har regionansvaret for strømforsyningen til  kunder i hele Trøndelag. Selskapet ble til etter en sammenslåing av *NTE Nett* og *TrønderEnergi Nett*. Selskapet har administrasjonssenter på Stjørdal, eies av Nord-Trøndelag Elektrisitetsverk (40 %), TrønderEnergi (40 %) og KLP (20 %), og har datterselskapene **Tensio TN** i Steinkjer og **Tensio TS** i Trondheim.

## Datterselskap
### Tensio TN
**Tensio TN AS**, tidligere **NTE Nett AS** (stiftet 26. august 2005 som *Nord-Trøndelag Elektrisitetsverk Nett AS*), har driftsansvaret for regional- og distribusjonsnettet i konsesjonsområdet til Nord-Trøndelag Elektrisitetsverk, fra Stjørdal i sør til Namsskogan i nord.

### Tensio TS
**Tensio TS AS**, tidligere **TrønderEnergi Nett AS** (stiftet 2. juni 1997), drifter og vedlikeholder strømnettet i den sørlige delen av Trøndelag, med hovedkontor i Trondheim.

Norges vassdrags- og energidirektorat har gitt selskapet konsesjon til å eie og drive overføringsnett for elektrisk energi i 15 kommuner i Sør-Trøndelag.

TrønderEnergi hadde totalt 6&nbsp;585 km kabel, 4&nbsp;748 km luftlinje og 110 km sjøkabel før sammenslåingen.

## Referanser


## Eksterne lenker
*
Dobbeltgjengeren (roman)

***Dobbeltgjengeren*** (russisk: Двойник, Dvoynik) er en roman skrevet av forfatteren Fjodor Dostojevskij, først utgitt 30. januar 1846. Den norske oversettelsen kom i 1931.

I romanen skildrer embetsmannen Goljádkin i det 19. århundrets St. Petersburg, som finner ut at han har en dobbeltgjenger. Hovedpersonens eksistensielle utvikling forvandler ham fra en underkuet og fortapt person til et vinnende og selvsikkert menneske, på grensen til det eksentriske.

## Handling
I St. Petersburg arbeider Yakov Petrovitsj Golyadkin som en titulær rådmann (rangering 9 i ranglisten etablert av Peter I av Russland) en byråkrat på lavt nivå som sliter med å lykkes i livet. Golyadkin har en diskusjon med sin doktor Rutenspitz, som er redd for fornuften hans og forteller ham at oppførselen hans er farlig asosial. Han går til en bursdagsfest for Klara Olsufyevna, datteren til kontorsjefen hans. Men han blir snart utestengt fra festen.

Men på vei hjem gjennom en snøstorm møter han en mann som ser akkurat ut som ham, en dobbeltgjenger. De følgende to tredjedeler av romanen omhandler deretter forholdet deres i utvikling. Til å begynne med er Golyadkin og dobbeltgjengeren gode venner, men de blir etter hvert bitre fiender. Mot slutten av fortellingen begynner Golyadkin å se enda flere kopier av seg selv.
Mats Magnusson

**Mats Ture Magnusson** (født 10. juli 1963 i Helsingborg) er en svensk tidligere fotballspiller som spilte spiss.

## Klubbkarriere
Som 18 år gammel juniorlandslagsspiss ankom Magnusson til  i Allsvenskan fra helsingborgklubben Högaborg foran 1981-sesongen. Etter flere gode sesonger for Malmö dro Magnusson utenlands i 1985 til sveitsiske . Han tilbragte bare én sesong med Servette før han ble overtalt til å returnere til Malmö. Han vant et seriemesterskap med Malmö før han igjen dro utenlands i 1987 for et fem år langt opphold hos portugisiske . Magnusson nøt stor suksess i den portugisiske storklubben. Med Benfica ble han seriemester to ganger, og var to ganger tapende finalist i Serievinnercupen.  

Magnusson var kjent som en notorisk målscorer. I 1989/90 ble han toppscorer i Portugal med 33 scorede mål på 31 kamper for Benfica. Han var da svært nær å sikre seg gullstøvelen for Europas mestscorende fotballspiller, men Hristo Stoitsjkov gikk forbi da han scoret seks mål i siste serierunde.

Magnusson avsluttet karrieren hjemme i Sverige med , hvor han sammen med Henrik Larsson utgjorde en fryktet duo.

## Landslagsspill
Magnusson står notert med 30 landskamper og tolv scoringer for Sverige. Magnusson scoret utligningsmålet da Sverige måtte slå Vest-Tyskland i VM-kvalifiseringen i 1985, men Sverige røk ut etter et tap for Tsjekkoslovakia kun dager senere.

Magnusson spilte for Sverige under VM-sluttspillet i 1990, men pådro seg en skade som skulle holde ham borte fra fotball i nesten ett år.

## Meritter
### Benfica
* Primeira Liga: 1989/90, 1990/91
* Portugisisk Supercup: 1989, 1991

### Malmö FF
* Allsvenskan: 1985, 1986, 1987
* Svenska Cupen: 1984, 1986

## Referanser


## Eksterne lenker
* 
* Svenska Fotbollförbundet
De røde sko

***De røde sko*** er en britisk film fra 1948 Det handler om ballerinaen Vicky Page (Moira Shearer) som er revet mellom kjærlighet og dansen. Flere av de ledende rollene spilles av profesjonelle dansere og flere av dem var knyttet til den London-baserte Royal Ballet.

## Handling
På en forestilling av Ballet Lermontov ved Royal Opera House er musikk-student Julian Craster til stede for å høre ballett-partituret «Heart of Fire» som hadde blitt komponert av læreren hans, professor Palmer. Tilstede ved opptredenen er også Victoria 'Vicky' Page, en ung, ukjent danserinne med aristokratisk bakgrunn, som er der sammen med tanten sin, Lady Neston. Men ettersom «Heart of Fire» skrider frem, gjenkjenner Julian musikken som en av sine egne komposisjoner. I løpet av forestillingen mottar professor Palmer en invitasjon til en sosial sammenkomst i Lady Nestons bolig, og Boris Lermontov - selskapets impresario - blir også bedt om å delta. Julian forlater forestillingen i desillusjon over professorens plagiat av hans egen musikk.

Etter å ha hørt Julian spille, innser Lermontov at Julian var den virkelige komponisten bak Heart of Fire. Lermontov ansetter Julian ved selskapets orkester, og som assistent for selskapets dirigent Livingstone Montague. Deres nye oppsetning blir snart en dundrende suksess, og Lermontov revitaliserer kompaniets repertoar med Vicky i en av hovedrollene, og Julian får i oppgave å komponere nye partiturer. I mellomtiden har Vicky og Julian blitt forelsket, men de holder forholdet hemmelig for Lermontov. Samtidig begynner Lermontov å få sine egne romantiske følelser overfor Vicky. Han misliker derfor romantikken mellom henne og Julian, etter å ha fått vite om deres nye forhold. Julian får snart sparken, og Vicky velger å forlate selskapet sammen med Julian. De gifter seg kort tid senere og flytter til London, hvor Julian begynner å komponere sin egen opera.

En tid stund senere får Vicky besøk av Lermontov, som overbeviser henne om å returnere til selskapet for å danse sin berømte rolle en gang til. På åpningskvelden dukker Julian opp i garderoben hennes, som ønsker henne tilbake. Lermontov og Julian havner snart i en konfrontasjon. Revet mellom kjærligheten til Julian, og behovet for å danse, velger Vicky til slutt det siste. Julian, som innser at han har mistet henne, reiser til en jernbane-stasjon. Lermontov trøster Vicky og forbereder kveldens forestilling. Men Vicky løper fra teatret, for å møte Julian på perrongen ved jernbane-stasjonen. Men Vicky hopper fra en balkong, og faller foran et tog som nærmer seg - som treffer henne. Hvorvidt dette var selvmord eller drap er tvetydig.

## Medvirkende
* Moira Shearer - Victoria Page, ballerina
* Anton Walbrook - Boris Lermontov, dansegruppen Lermontovs produsent
* Marius Goring - Julian Craster, komponist
* Léonide Massine - Grischa Ljubov, koreograf
* Austin Trevor - Professor Palmer
* Ludmilla Tjerina - Boronskaja, prima ballerina
* Robert Helpmann - Ivan Boleslavskij, danser
* Albert Basserman - Sergei Ratov, scenograf

## Referanser


## Eksterne lenker
*
Bakken (etternavn)

**Bakken** er et vanlig etternavn i Norge. Per januar 2020 hadde  nordmenn etternavnet Bakken. 

## Noen kjente norske personer med etternavn Bakken

* Anbjørg Bakken (f. 1977), journalist og medierådgiver
* Anne-Lise Bakken (f. 1952), politiker
* Arne Bakken (1955–2001), predikant
* Bjarne Bakken (f. 1951), politiker 
* Hallvard Sand Bakken (1900–1979), overbibliotekar
* Kristian Bakken (1888–1954), politiker
* Ola Normann Bakken (1910–1990), lokalpolitiker, langrenns- og kombinertløper
* Olav Bakken (f. 1937), industrigründer
* Per K. Bakken (f. 1945), lærebokforfatter og redaktør
* Rebekka Bakken (f. 1970), jazzsanger og komponist

## Referanser
Hadeland EnergiNett

**Hadeland EnergiNett AS** var et norsk nettselskap med konsesjon fra Norges vassdrags- og energidirektorat til å eie og drive overføringsnett for elektrisk energi på Hadeland. Selskapet ble i 2016 fusjonert med Glitre Energi Nett og derved slettet som selvstendig selskap.

## Referanser
Højst kirke

**Højst kirke** er en romansk teglsteinskirke fra 1200-tallet som ligger i Øster Højst i Tønder kommune i Sønderjylland. Under utgravinger i 1973 fant man rester etter en tidligere trekirke. Rundt år 1400 var tårnet lavt og hadde flatt tak. I 1612 fikk tårnet en værhane, og noe seinere ble pyramidetaket montert.

Altertavla inneholder scener fra Golgata, og i altervingene er det malt apostelfigurer. Altertavla er fra 1475-1500. De fire sengotiske alterlysestakene på alteret stammer fra det 15. århundre.

På baksiden av alteret har den 13-årige Enevold Ewald risset inn sitt navn med hebraiske og latinske bokstaver og årstallet 1709. 

I koret er det en minnetavle om Luthers fødsels- og dåpsdato.

Orgelet fra 1891 ble erstattet med et nytt i 1962, og ble oppdatert i 1997 med et 14-stemmers orgel.

## Referanser

## Eksterne lenker
*
EM i friidrett innendørs 1970

Det første **[[EM i friidrett innendørs]]** ble avholdt i 1970 i Wiener Stadthalle i Wien i Østerrike. Den erstattet Europeiske innendørsleker, en innendørs friidrettskonkurranse som var blitt avholdt siden 1966.

## Medaljesammendrag

### Menn

### Kvinner

## Medaljetabell

## Deltakende nasjoner

* (6)
* (7)
* (4)
* (4)
* (21)
* (1)
* (3)
* (8)
* (8)
* (3)
* (7)
* (26)
* (10)
* (44)
* (8)
* (12)
* (5)
* (7)
* (14)
* (4)
* (8)
* (33)
* (15)
* (21)

## Eksterne lenker
* Resultater – menn hos GBRathletics.com
* Resultater – kvinner hos GBRathletics.com
* Resultater hos Todor
* EAA
Reginald Campbell Thompson

**Reginald Campbell Thompson** (født 21. august 1876 i Kensington i London, død 23. mai 1941) var en britisk arkeolog og assyriolog og kuneiformist. Han foretok utgravninger i Ninive, Ur, Nebo og Carchemish, og flere andre steder.

## Liv og virke
Han ble utdannet ved Colet Court, St. Paul's School i London og Caius College i Cambridge, der han studerte orientalske språk (hebraisk og aramaisk). 

I 1918 falt Mesopotamia i britiske hender, og British Museum bad om å få en arkeolog tilknyttet hæren der for å kunne beskytte oldsaker fra skade.  Som kaptein i *Intelligence Service* i regionen og som tidligere assistent ved British Museum, ble det Campbell Thompson som fikk oppdraget. Etter en kort undersøkelse i Ur, gravde han ved Shahrain og i haugene ved Tell al-Lahm.

Etter Første verdenskrig ble han *fellow* ved Merton College i Oxford.

Forfatterinnen Agatha Christie ble invitert av Campbell Thompson, sammen med sin mann arkeologen Max Mallowan, til utgravningene i Ninive i 1931. Hun dediserte romanen *[[Lord Edgware Dies]]* til «Dr. and Mrs. Campbell Thompson».

Han døde i 1941 mens han tjenestegjorde i Home Guard River Patrol på elven Themsen.

## Verker
* R. Campbell Thompson *The Devils and Evil Spirits of Babylonia* 2 vols. London, 1903-1904.
* Semitic Magic: its Origins and Development. London, 1908
* Archaeologia, Vol LXX (1921)
* Late Babylonian letters: transliterations and translations of a series of letters written in Babylonian cuneiform, chiefly during the reigns of Nabonidus, Cyrus, Cambyses, and Darius
* A century of exploration at Nineveh, with Richard Wyatt Hutchinson
* The epic of Gilgamish, text, transliteration and notes 1930

## Referanser


## Litteratur
* Harry Reginald Holland Hall: *A season's work at Ur, Al-'Ubaid, Abu Shahrain (Eridu) and Elsewhere, Being an Unofficial Account of the British Museum Archaeological Mission to Babylonia, 1919*, Methuen, 1930.

## Eksterne lenker
* The British Museum
* British Museum biography
* Short biography by K. Kris Hirst
Jean Bottero

**Jean Bottéro** (1914– 2007) var en fransk assyriolog.
## Liv og virke
Bottéro begynte på småseminar i Nice og ble deretter novise i dominikanerordenen i Biarritz i 1931. Han trådte inn i ordenen i 1932 og ble tilknyttet klosteret i Saint-Maximin, der han utdypet sine studier i teologi og metafysikk. Han ble lagt merke til av pater Marie-Joseph Lagrange, grunnleggeren av École biblique de Jérusalem, som styrte ham inn på fagområdene eksegese og arkeologi. Han studerte antikkens filosofi, hebraisk og bibeleksegese i Saint-Maximin, men ble suspendert og sendt til et dominikanerkloster i Paris.  Der studerte han akkadisk og sammen med René Labat oversatte han Codex Hammurabi. 

I 1950 ble han formelt ekskludert fra dominikanerordenen. 

Bottéro arbeidet fra 1947 til 1958 som forsker ved Centre national de la recherche scientifique (CNRS). I 1958 ble han professor i gammelorientalsk historie ved École Pratique des Hautes Études i Paris. Bottéro var fra 1949 med i det team som utforsket det kongelige arkiv for kileskrift funnet i  Mari.

## Verker
* *La religion babylonienne.* PUF, Paris 1952. 
* *Mythe et rite de Babylone.* Honoré Champion, Paris 1985. 
* *Naissance de Dieu. La Bible et l’historien.* Gallimard, Paris 1986. 
* *Mésopotamie. L’écriture, la raison et les dieux.* Gallimard/NRF, 1987. 
* med Samuel Noah Kramer: *Lorsque les dieux faisaient l’homme. Mythologie mésopotamienne.* Gallimard, Paris 1989.
* *Initiation à l’Orient ancien. De Sumer à la Bible.* Le Seuil, Paris 1992. 
* som utgiver og oversetter: *L’épopée de Gilgamesh. Le grand homme qui ne voulait pas mourir.* (serien *L’aube des peuples*), Gallimard, Paris 1992 ISBN 2-07-072583-9. 
* med Marie-Joseph Stève: *Il était une fois la Mésopotamie.* Collection «Découvertes Gallimard» (n° 191), série Archéologie, Gallimard, Paris 1993. 
* *Babylone, à l’aube de notre culture.* Collection «Découvertes Gallimard» (n° 230), série Histoire, Gallimard, Paris 1994 (ISBN 2-07-053255-0).
* *Babylone et la Bible. Entretiens avec Hélène Monsacré.* Les Belles Lettres, Paris 1994.
* med Jean-Pierre Vernant og Clarisse Herrenschmidt: *L’Orient ancien et nous. L’écriture, la raison et les dieux.* Albin Michel, Paris 1996.
* med Joseph Moingt og Marc-Alain Ouaknin: *La plus belle histoire de Dieu. Qui est le dieu de la Bible?* Le Seuil, Paris 1997.
* *La plus vieille religion: en Mésopotamie.* Gallimard, Paris 1998.
* *La plus vieille cuisine du monde.* Louis Audibert, Paris 2002 (ISBN 2-84749-000-0).
* *Au commencement étaient les dieux.* Présentation de Jean-Claude Carrière, Paris 2004.

## Referanser


## Eksterne lenker
* 
* Nekrolog i internationalnews.fr
Hot Legs

**«Hot Legs»** er en sang skrevet av Gary Grainger og Rod Stewart og ble spilt inn og gitt ut på albumet *[[Foot Loose & Fancy Free]]* av Rod Stewart i 1977. Sangen ble gitt ut på singel i 1978.

Tom Jones og Tina Turner spilte inn sangen live i 1981, denne innspillingen ble gitt ut på singel i 1997. Bon Jovi har også spilt sangen på konserter.

## Referanser
Mike Medavoy

**Morris Mike Medavoy** (født 21. januar 1941) er en amerikansk filmprodusent, medgrunnlegger av Orion Pictures (1978), tidligere formann av TriStar Pictures, tidligere sjef for produksjonen til United Artists (1974–78) og nåværende styreformann i Phoenix Pictures. Medavoy har blant annet vært ansvarlig for å produsere filmer som *[[Zodiac (film)|Zodiac]]* (2007), *[[Den tynne røde linjen]]* (1998), *[[Black Swan]]* (2010) og *[[What to Expect When You're Expecting]]* (2012).

## Eksterne lenker
* 
*
Rosa von Praunheim

**Rosa von Praunheim** (født **Holger Radtke**; 1942–2025), også kjent under navnet **Holger Bernhard Bruno Mischwitzky**, var en tysk filmregissør. 

Von Praunheim vokste opp hos adoptivforeldre i Øst-Berlin. I 1953 flyktet familien til Frankfurt. Kunnskapen om at han var adoptivbarn fikk han først i 2000. Han studerte kunst i Offenbach og Berlin. Hans kunstnernavn Rosa von Praunheim viser til den rosa trekant som forfulgte homofile måtte bære i nazistiske konsentrasjonsleirer og til bydelen Praunheim i Frankfurt am Main. Von Praunheim var fra 1999 til 2006 dosent ved høyskolen for fjernsyn og film i Potsdam. Han regisserte om lag 150 filmer (kort- og spillefilmer), og er en av de mest kjente LHBT-filmskaperne og aktivistene.

## Utmerkelser
*  Fortjenstkors med bånd av Forbundsrepublikken Tysklands fortjenstorden (2006)

## Referanser


## Eksterne lenker
* 
*
Narsiss og Gullmunn

***Narsiss og Gullmunn*** (tysk: *Narziß und Goldmund*) er en dannelsesroman av den tysk-sveitsiske forfatteren Hermann Hesse. Romanen ble opprinnelig publisert i tidsskriftet *[[Neue Rundschau]]* i årene 1929&ndash;1930, før den utkom i bokform i 1930.

Den lærde og asketiske Narsiss blir lærer på klosteret Mariabronn i den tyske middelalderen. Som elev får han den unge og kunstnerisk begavede Gullmunn, som vandrer søkende omkring på leting etter «meningen med livet». Gullmunn forlater klosteret etter en tid, blir landstryker i flere år, vender seg mot verden, mot livet og blir billedhugger. Når svartedauden kommer inn i området, møter Gullmunn den menneskelige eksistens på sitt verste. Etter mange år møtes de igjen, og de to hensetter seg i betraktninger over de ulike veier som deres liv har tatt, som kunstneren og tenkeren.

Liksom i de fleste av Hesses verker, er hovedtemaet vandrerens kamp for å finne seg selv, gjennom foreningen av to motpoler (*Mysterium Coniunctionis*). Gullmunn representerer kunsten og naturen og det «feminine sinn», mens Narsiss representerer vitenskap, logikk, Gud og det «maskuline sinn». Disse kvalitetene er hentet fra Carl Gustav Jungs arketypiske strukturer, og er hentet fra Hesses tidligere verker, spesielt *[[Demian]]*. Gjennom novellen blir Gullmunn i økende grad bevisst om minnene fra sin egen mor, som til slutt resulterer i hans ønske om å vende tilbake til «urmoren» (*Urmutter*).

Boken utkom for første gang på norsk i 1981 i Gyldendals lanternebøker (nr 478).

## Referanser
Summer Lovers (album)

***Summer Lovers*** er filmmusikken til filmen *Summer Lovers* fra 1982, regissert av Randal Kleiser.

## Sporliste

**Side 1:**

# «Summer Lovers» (Michael Sembello)
# «Just Can't Get Enough» (Depeche Mode)
# «If Love Takes You Away» (Stephen Bishop)
# «Johnny and Mary» (Tina Turner)
# «Sea Cave» (Basil Poledouris)

**Side 2:**

# «Do What Ya Wanna Do» (Nona Hendryx)
# «Play to Win» (Heaven 17)
# «Take Me Down to the Ocean» (Elton John)
# «Crazy in the Night» (Tina Turner)
# «Hard to Say I'm Sorry» (Chicago)
# «Search for Lina» (Basil Poledouris)

## Referanser
Pumbedita

**Pumbedita** (eller **Pumbeditha**, **Pumpedita**, eller **Pumbedisa**; פומבדיתא) var en by i det gamle Babylonia, nær den moderne by Fallujah i Irak.

Byen hadde en stor jødisk befolkning, og kjent for sitt talmudiske akademi. De lærde der, sammen med de jødiske lærde i byene Sura og Nehardea, stod bak den babylonske Talmud. Akademiet ble grunnlagt av Judah ben Ezekiel sent på 200-tallet. På 1000-tallet ble akademiet flyttet til Bagdad.

Benjamin av Tudela, som reiste i Babylonia i 1170, skrev at det den gang bodde ca 3000 jøder i byen. Kanskje er dette en overdrivelse. Men det bestrides ikke at det fantes en jødisk menighet her på den tid.

## Litteratur
*Encyclopedia Judaica, bind 13, s. 1383–1386
Peder Jacobsen

**Peder Jacobsen** er navnet til flere personer:

* Peder Jacobsen (1888–1967), norsk politiker
* Peder Jacobsen Brinch (1668–1720), norsk prest og forfatter
* Peder Jacobsen Bøgvald (1762–1829), norsk skipsreder, gårdbruker og sagbrukseier
* Peder Jacobsen Hygom (1692–1764), dansk biskop
Stéphane Sessègnon

**Stéphane Sessègnon** (født 1. juni 1984 i Allahé) er en beninsk fotballspiller som spiller for den franske klubben Montpellier. Han har tidligere spilt for klubbene Requins de l'Atlantique, Créteil, Le Mans, Paris Saint-Germain, West Bromwich og Sunderland. Han kan spille både ving, offensiv midtbane og hengendespiss. Den 2. september 2013 signerte han for West Bromwich Albion for en overgangssum på £5.5 millioner (pund), noe som gjorde han til klubbens dyreste signering noensinne.

## Referanser


## Eksterne lenker
* 
* 
* Stéphane Sessègnon club profile på psg.fr
* ESPN Profile
En prest og en plage (dokumentarfilm)

***En prest og en plage*** er en norsk dokumentarfilm fra 2014 som handler om livet den kontroversielle norske presten og abortmotstanderen Børre Knudsen. Regi er ved Fridtjof Kjæreng. Filmen skildrer i hovedsak Knudsens utrettelige kamp mot den norske abortloven gjennom 1980- og 1990-tallet. Den handler også om den belastning hans kamp har vært for familien. Både kona og ene datteren deltar i dokumentaren. Knudsen var Norges mest kjente abortmotstander og en av de største opprørere i nyere norsk historie. I perioder var han en av Norges mest omdiskuterte personer, som utløste sterke meninger og som svært mange tok sterk avstand fra.

Regissørens hensikt med filmen var å vekke debatt om ytringsfrihetens kår i Norge.

## Tittelen
Filmen har samme tittel som en bok fra 1988 av Niels Chr. Geelmuyden.

## Handling
I over ett år fulgte regissør Fridtjof Kjæreng den omstridte presten og abortmotstanderen Børre Knudsen og hans kone, som på den tiden bodde i en hytte i Balsfjord i Troms. Børre Knudsen er tidvis sterkt plaget av Parkinsons sykdom. Gjennom ekteparets dagligliv og tanker føres seerne tilbake til fortiden og deres kamp for det de mener er de kristne verdier. Gjennom arkivfilm vises hans kamp for det ufødte liv samt fremveksten av det moderne Norge. Filmen følger ekteparets kamp med å forsone seg med fortiden og den smerten abortkampen har påført dem og barna.

Seerne får også innblikk i hvordan hans familie opplevde det. Kona Ragnhild, som var enig med ham i sak, forstod ikke hvorfor de måtte ta kampen alene og var nær ved å forlate ham. Den voksne datteren Kjersti ser på ham med kamuflert sinne, og spør hvorfor det aldri betydde noe hvordan hun og søsknene hadde det, hvorfor de aldri fikk bedre svar enn at det var «nødvendig».

## Produksjonen
Produksjonskostnadene var på rundt 3,6 millioner kroner.

## Mottakelse
### Anmelderne
Filmen fikk jevnt over god mottakelse av anmelderne. VGs anmelder gav den terningkast fire. Også Dagbladets anmelder gav den terningkast fire og beskrev den som fascinerende, men mente også at filmskaperen burde gått nærmere filmens hovedperson. Aftenposten og Filmfront gav den tre, mens Nordlys gav den fem.

### Publikum
Filmen ble sett av over 18 000 på kino i Norge.

### Priser
Under Gullruten 2015 vant Fridtjof Kjæreng fagprisen «Beste regi – enkamera» for filmen. I tillegg var den nominert i klassene «Beste foto – enkamera» (Kjæreng) og «Beste lyddesign» (Frode Løes Hvatum, Håkon Lammetun).

## Referanser


## Eksterne lenker
*